Некаторыя, звычайна блізкія віды птушак, могуць пераадольваць межвідавы бар’ер у паводзінах і іншыя механізмы, якія перашкаджаюць узнікненню гібрыдаў. Аднак якія менавіта змены ў папуляцыях такіх відаў адбываюцца, каб падобныя гібрыды ўтвараліся параўнальна часта, застаецца незразумелым. Нядаўна апублікаваны артыкул у часопісе British birds, які прысвечаны гібрыдам паміж звычайнай і рудахвосткай-чарнушкай Phoenicurus phoenicurus х P. оchruros, спрабуе разабрацца ў гэтым.